ՄԻԵԴ-ի վճիռները կատարելու համար հատկացվեց 242 հազար դոլար - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր
ՄԻԵԴ-ի վճիռները կատարելու համար հատկացվեց 242 հազար դոլար 02/20/2020 11:39 | ԼՐԱՀՈՍ
ՀՀ կառավարությունն իր այսօրվա՝ փետրվարի 20-ի, նիստում որոշում կայացրեց «Աղանյանը և այլք ընդդեմ Հայաստանի» գործով ՄԻԵԴ-ի 2019 թվականի դեկտեմբերի 5-ի վճռի պահանջները կատարելու նպատակով կառավարության պահուստային ֆոնդի հաշվին ՀՀ վարչապետի աշխատակազմին հատկացնել 242 հազար եվրոյին համարժեք դրամ` 22 դիմումատուներին (յուրաքանչյուրին 11 հազար եվրո) վճռով սահմանված արդարացի հատուցման համար:
Որոշման հիմնավորման մեջ նշվում է, որ ՄԻԵԴ վճռի կատարման պարտադիր հիմնական պայմաններից մեկն է դիմումատուի խախտված իրավունքների համար Մարդու իրավունքների եվրոպական դատարանի կողմից սահմանված արդարացի ֆինանսական հատուցումների վճարումը:
Մարդու իրավունքների եվրոպական դատարանի «Աղանյանը և այլք ընդդեմ Հայաստանի» գործով 2019 թվականի դեկտեմբերի 5-ի վճռի համաձայն` Հայաստանի Հանրապետությունը 22 դիմումատուներից յուրաքանչյուրին պարտավոր է վճիռն օրինական ուժի մեջ մտնելուց հետո երեք ամսվա ընթացքում վճարել 11,000 (տասնմեկ հազար), իսկ ընդհանուր առմամբ՝ 242,000 (երկու հարյուր քառասուներկու հազար) եվրոյին համարժեք Հայաստանի Հանրապետության դրամ՝ վճռով սահմանված արդարացի հատուցման համար:
Նշված գործով Մարդու իրավունքների եվրոպական դատարանի վճիռն օրինական ուժի մեջ է մտել 2019 թվականի դեկտեմբերի 5-ին: Վճռով սահմանված հատուցման գումարի վճարման վերջնաժամկետը 2020 թվականի մարտի 5-ն է:
14:12 10/02/2020 | ՏնտեսությունԿառավարության հերթական նախաձեռնությունն է կանգնած տապալման եզրին
15:03 30/01/2020 | ԼՐԱՀՈՍՄանվել Սարիբեկյանի գործով ՄԻԵԴ-ն ընդդեմ Ադրբեջանի վճիռ կայացրեց
16:27 16/12/2019 | ԼՐԱՀՈՍԿառավարությունում քննարկվել է Գյուղատնտեսության ոլորտի զարգացման 2020-2030 թվականների ռազմավարության նախագիծը
09:35 13/12/2019 | ՄամուլՍորոսականների դիրքերը գնալով ամրանում են պետական կառավարման ոլորտում. «Փաստ»
14:39 28/11/2019 | ՏնտեսությունԿառավարությունը կորցրել է կապը իրականության հետ
14:04 15/11/2019 | ՏնտեսությունԻնչի՞ համար են ներգրավվող նոր վարկերը, երբ կառավարությունը չի կարողանում ծախսել անգամ եղած փողը
12:33 31/10/2019 | ՏնտեսությունԿառավարությունը ակտիվացնում է վարկերի ներգրավումը